Diari Oficial de la Generalitat Valenciana


Sumari del DOGV 4620, del 31-10-2003 (2003/11467)

RESOLUCIÓ de 15 d'octubre de 2003, del director de l'Agència Valenciana de Ciència i Tecnologia, per la qual s'amplia el termini de presentació de les sol·licituds de renovació de les beques per a la formació del personal tècnic de suport a la investigació concedides en virtut de convocatòries anteriors.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4620

Data del DOGV
:   31-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/11412


Data del document
:   15-10-2003

Organisme emissor
:   Agència Valenciana de Ciència i Tecnologia

Tipus de document
:   Resolució

Anàlisi jurídica

 Descriptors 

:   * psicologia
    * ciència econòmica
    * farmacèutic
    * assignació per estudis
    * suport econòmic
    * professió de la comunicació
    * educació física
    * professió de la informàtica
    * biologia
    * ecologia
    * ajuda pública
    * professió artística
    * professió de la informació
    * ciències físiques
    * ciències aplicades
    * geologia
    * agronomia
    * formació professional
    * professió de l'urbanisme
    * veterinari
    * personal d'investigació
    * mètode pedagògic
    * enginyer
    * metge
    * ciències socials
    * telecomunicació

RESOLUCIÓ de 15 d'octubre de 2003, del director de l'Agència Valenciana de Ciència i Tecnologia, per la qual s'amplia el termini de presentació de les sol·licituds de renovació de les beques per a la formació del personal tècnic de suport a la investigació concedides en virtut de convocatòries anteriors. [2003/Q11551]
  
Per l'Orde de 18 de gener de 2002, de la Conselleria d'Innovació i Competitivitat, es van convocar les beques per a la formació de personal tècnic de suport a la investigació per a l'exercici 2002, la qual establix en l'article 55 del títol VI que el termini per a presentar les sol·licituds de renovació finalitza tres mesos abans de la finalització del període concedit.
  
Per la Resolució de 19 de desembre de 2002, del subsecretari de l'Oficina de Ciència i Tecnologia de la Presidència de la Generalitat Valenciana, es convocaren les beques per a la formació de personal tècnic de suport a la investigació per a l'exercici 2003, en la qual s'establix en la base 16 de l'annex I que el termini per a presentar les sol·licituds de renovació serà durant el mes de setembre de cada exercici pressupostari.
  
No obstant això, esta Agència Valenciana de Ciència i Tecnologia considera que n'és aconsellable l'ampliació fins a una data posterior, en la mesura que no perjudica terceres persones.
  
Per tot això, en virtut de les facultats conferides pel Decret 43/2003, de 13 de maig, del Consell de la Generalitat Valenciana, pel qual s'aprova el Reglament d'Organització i Funcionament de l'Agència Valenciana de Ciència i Tecnologia, modificat pel Decret 130/2003, d'11 de juliol, del mateix òrgan (DOGV, de 15 de juliol), i de la delegació de determinades facultades en el director de la citada Agència, establida en la Resolució de 16 de maig de 2003, del president d'esta entitat, resolc:
  
Únic
  
S'amplia, fins el 30 de novembre de 2003, el termini per a presentar la sol·licitud de renovació de la beca per a l'exercici 2004, que establix l'article 55 del títol VI de l'Orde de 8 de gener de 2002, de la Conselleria d'Innovació i Competitivitat, per la qual es van convocar les beques per a la formació de personal tècnic de suport a la investigació per a l'exercici 2002, i en la base 16 de l'annex I de la Resolució de 19 de desembre de 2002, del subsecretari de l'Oficina de Ciència i Tecnologia de la Presidència de la Generalitat, per la qual es van convocar les beques per a la formació de personal tècnic de suport a la investigació per a l'exercici 2003.
  
DISPOSICIÓ FINAL
  
La present resolució entra en vigor el dia següent a la publicació en el Diari Oficial de la Generalitat Valenciana, per amb efectes des del dia següent a la finalització del termini de presentació de les sol·licituds establit en la respectiva normativa de convocatòria.
  
D'acord amb el que establix els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10 i 46 de la Llei Reguladora de la Jurisdicció Contenciosa Administrativa, la present resolució, que esgota la via administrativa, es pot interposar potestativament en reposició o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'òrgan que va dictar l'acte, en el termini d'un mes comptador des del dia següent al de la publicació de la present resolució.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptadors des del dia següent al de la publicació de la present resolució.